Nasorg Laerskool Hendrik Louw
Hendrik Louw Nasorg bestaan tans uit 290 leerders en 17 nasorgfasiliteerders. Ons bied ook 'n oggend- en middagwagklas aan. Ons fasiliteite is beskikbaar vir leerders vanaf Graad RR tot Graad 6. Die Nasorg bied 'n verskeidenheid aktiwiteite aan.
Vrydae word daar geen huiswerkklasse aangebied nie. Die leerders is die hele middag in die sorg van die nasorgpersoneel en hulle word produktief besig gehou. Die leerders doen heerlike aktiwiteite, bv. kuns, lees, bak - en - brou, omgewingsleer, sport, "Fancy Dress", Boeresport en hulle hou konsert of besoek die plaaslike biblioteek oorkant die skool. Elke 4 tot 6 weke roteer die verskillende grade sodat elke leerder die geleentheid kry om aan elke aktiwiteit deel te neem.
Ons streef daarna om 'n veilige en liefdevolle omgewing te skep waar ons leerders gelukkig en gemaklik kan voel. In die daar enige vrae, kommentaar of klagtes is, kan u ons enige tyd skakel.